CELEX: 32013R1212
Language: sk
Date: 2013-11-26 00:00:00
Title: Vykonávacie nariadenie Komisie (EÚ) č. 1212/2013 z  26. novembra 2013 o zatriedení určitého tovaru do kombinovanej nomenklatúry

28.11.2013   
            
            
               SK
            
            
               Úradný vestník Európskej únie
            
            
               L 317/30
            
         VYKONÁVACIE NARIADENIE KOMISIE (EÚ) č. 1212/2013
   z 26. novembra 2013
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa stanovili všeobecné pravidlá výkladu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselné znaky KN uvedené v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je potrebné umožniť, aby sa držiteľ záväznej informácie o nomenklatúrnom zatriedení vydanej súvislosti s tovarom, na ktorý sa vzťahuje toto nariadenie, ktorá nie je v súlade s týmto nariadením, mohol na túto informáciu aj naďalej odvolávať počas určitého obdobia podľa článku 12 ods. 6 nariadenia Rady (EHS) č. 2913/92 (2). Toto obdobie by malo byť stanovené na [tri] mesiace.
            
         
               (5)
            
            
               Výbor pre colný kódex nevydal stanovisko k položke 1 v prílohe k tomuto nariadeniu v lehote stanovenej jeho predsedom, opatrenia stanovené pre položku 2 v prílohe k tomto nariadeniu sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselných znakov KN uvedených v stĺpci 2 tejto tabuľky.
   Článok 2
   Na záväznú informáciu o nomenklatúrnom zatriedení, ktorá nie je v súlade s týmto nariadením, je možné odvolávať sa aj naďalej v súlade s článkom 12 ods. 6 nariadenia (EHS) č. 2913/92 počas [troch mesiacov] od dátumu nadobudnutia účinnosti tohto nariadenia.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 26. novembra 2013
      
         
            Za Komisiu v mene predsedu
         
         Algirdas ŠEMETA
         
            člen Komisie
         
      
   
   
      (1)  Ú. v. ES L 256, 7.9.1987, s. 1.
   
      (2)  Nariadenie Rady (EHS) č. 2913/92 (EHS) z 12. októbra 1992, ktorým sa ustanovuje Colný kódex Spoločenstva (Ú. v. ES L 302, 19.10.1992, s. 1).
   
      PRÍLOHA
      
                  Opis tovaru
               
               
                  Zatriedenie
                  (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Zariadenie na meranie srdcovej frekvencie pozostáva z/zo:
                              
                                          —
                                       
                                       
                                          snímača srdcového tepu a bezdrôtového vysielača, ktoré sú vsadené do hrudného pásu,
                                       
                                    
                                          —
                                       
                                       
                                          prístroja na monitorovanie srdcovej frekvencie, ktorého súčasťou je bezdrôtový prijímač a hodinky s ovládacími tlačidlami a optoelektronickým displejom, ktoré je možné nosiť na zápästí,
                                       
                                    
                                          —
                                       
                                       
                                          držiaka na upevnenie prístroja na monitorovanie srdcovej frekvencie na riadidlá bicykla.
                                       
                                    Tep srdca je zachytený snímačom a príslušné údaje sa odošlú bezdrôtovo do prístroja na monitorovanie, ktorý vypočíta srdcovú frekvenciu (aktuálnu, maximálnu alebo priemernú) a zobrazí výsledok.
                              Prístroj slúži tiež ako hodinky a stopky.
                              
                                  (1) Pozri obr. 1.
                           
                        
               
                  9031 80 38
               
               
                  Zatriedenie je určené všeobecnými pravidlami 1, 3 (b) a 6 na interpretáciu kombinovanej nomenklatúry, poznámkou 3 k 90. kapitole a znením číselných znakov KN 9031, 9031 80 a 9031 80 38.
                  Snímač srdcového tepu a prístroj na monitorovanie srdcovej frekvencie sú určené na to, aby spoločne plnili jasne definovanú funkciu stanovenú v poznámke 3 k 90. kapitole v spojení s poznámkou 4 k XVI. triede, keďže snímač zachytáva srdcový tep a signály odosiela prístroju na monitorovanie na účely spracovania a zobrazenia.
                  Zariadenie je zložený výrobok, ktorý sa skladá z komponentov zatriedených do 90. kapitoly (meracie alebo kontrolné prístroje) a do 91. kapitoly (hodinky). Na základe pravidla 3 (b) sa má zariadenie zatriediť tak, ako keby pozostávalo z komponentu, ktorý zariadeniu dáva jeho podstatný charakter.
                  Vzhľadom na objektívne charakteristické vlastnosti tohto zariadenia, konkrétne na prevahu komponentov s funkciou merania a monitorovania činnosti srdca, podstatný charakter zariadenia je určený meracími komponentmi. Funkcia hodín zariadenia je doplnkovou funkciou k funkcii meracieho prístroja, keďže prístroj, ktorý vykonáva merania na základe času (údery srdca za minútu), využíva pri spracovávaní merania hodiny, aby mohol stanoviť časové porovnanie. Zatriedenie pod položku 9102 ako hodinky je preto vylúčené.
                  Zatriedenie pod položku 9018 ako lekársky nástroj alebo prístroj je tiež vylúčené, keďže tento prístroj nie je vo všeobecnosti používaný v lekárskej profesionálnej praxi (pozri tiež vysvetlivky k harmonizovanému systému (HSEN) k položke 9018 ).
                  Vykonanie merania vo vzťahu k faktoru času (určenie srdcovej frekvencie alebo úderov srdca za minútu) nepočíta celkový počet jednotiek žiadneho typu (pozri tiež vysvetlivky k harmonizovanému systému k položke 9029, bod (A)). Zatriedenie pod podpoložku 9029 10 00 ako otáčkomery, počítače výrobkov, taxametre, merače ubehnutej dráhy, krokomery a podobné počítače je preto tiež vylúčené.
                  Určenie srdcovej frekvencie (údery srdca za minútu) nie je určením rýchlosti otáčok ani lineárnej rýchlosti (pozri tiež vysvetlivky k harmonizovanému systému k položke 9029, bod (B)) Zatriedenie pod podpoložku 9029 20 ako indikátory rýchlosti a tachometre je preto tiež vylúčené.
                  Prístroj sa má preto zatriediť pod číselný znak KN 9031 80 38 ako ostatné elektronické meracie a kontrolné nástroje, prístroje, zariadenia a stroje, v 90. kapitole inde nešpecifikované ani nezahrnuté.
               
            
                  
                              2.
                           
                           
                              Snímač srdcového tepu a bezdrôtový vysielač sú vsadené do hrudného pasu, ktorý je určený na nosenie okolo hrude, kde sa snímajú údery srdca.
                              Výrobok sníma údery srdca a prenáša príslušné údaje bezdrôtovo do prístroja na monitorovanie srdcovej frekvencie, ktorý nie je súčasťou výrobku pri jeho predložení.
                              
                                  (1) Pozri obr. 2.
                           
                        
               
                  9031 90 85
               
               
                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry, poznámkou 2(b) k 90. kapitole a znením číselných znakov KN 9031, 9031 90 a 9031 90 85.
                  Výrobok je vhodný na použitie výlučne alebo hlavne so zariadením na meranie srdcového tepu položky 9031. Ide o podstatný komponent pre fungovanie zariadenia na meranie srdcového tepu, keďže výrobok nemôže fungovať bez neho.
                  Výrobok sa preto má zatriediť pod číselný znak KN 9031 90 85 ako ostatné časti a súčasti meracích alebo kontrolných nástrojov, prístrojov, zariadení a strojov, v 90. kapitole inde nešpecifikované ani nezahrnuté.
               
            
         
      
                  
                     
               
               
                  
                     
               
            
         (1)  Obrázky majú len informačný charakter.